ตอนได้รับเชื้อไวรัสตับอักเสบบี ในช่วงแรกอาจยังไม่สามารถตรวจพบไวรัสได้ จริงไหมครับ
สวัสดีค่ะ โรคไวรัสตับอักเสบ บี เป็นไวรัสที่ทำลายตับชนิดหนึ่ง การติดเชื้อชนิดนี้แบบเรื้อรัง ร่างกายกำจัดเชื้อออกไปไม่ได้นั้น อาจนำไปสู่โรคร้ายที่เป็นอันตรายต่อตับและชีวิตได้ เช่น ตับวาย ตับแข็ง และมะเร็งตับโดยการติดเชื้อไวรัสตับอักเสบ บี สามารถติดต่อกันได้ผ่านทางสารคัดหลั่งที่มาจากร่างกาย เช่น ติดต่อได้ทางเลือด เช่นการรับเลือด ติดต่อผ่านเข็มฉีดยา การฝังเข็ม หรืออุปกรณ์ที่มีเชื้อปนเปื้อน หรือติดต่อได้จากการมีเพศสัมพันธ์ทางสารคัดหลั่ง เป็นต้นหลังรับเชื้อมาแล้วนั้น เชื้อจะเพิ่มจำนวนในร่างกายอย่างรวดเร็วภายในประมาณ 1-2 สัปดาห์แรก ในบางรายอาจมีอาการปวดท้อง ตับโต มีไข้ ตัวเหลืองตาเหลือง และเมื่อเจาะเลือดจะพบตัวไวรัสที่ขึ้นสูงได้ ส่วนภูมิคุ้มกันของร่างกายหากเจาะในช่วงแรกอาจจะยังไม่พบ แต่ร่างกายจะค่อยๆสร้างขึ้นมาได้ภายในประมาณ 1-3 เดือน ส่วนจะกำจัดเชื้อออกไปได้หรือไม่ขึ้นกับบุคคลหากสงสัยว่าจะมีเชื้อไวรัสตับอักเสบบี แม้จะในช่วงแรก ควรไปพบแพทย์เพื่อตรวจเลือดดูค่าไวรัสในเลือด ซึ่งน่าจะตรวจพบได้ถ้ามีการติดเชื้อมาแล้วจริง